sukhrobnurali/uzbek-legal-corpus huggingface dataset:
“ALKOGOLLI MAHSULOTGA TOʻLANADIGAN AKSIZ SOLIGʻINING BIR QISMINI HISOBLAB ChIQISh VA “OʻZVINOSANOAT” XOLDING KOMPANIYASINING REKONSTRUKSIYALASh VA RIVOJLANTIRISh JAMGʻARMASIGA YOʻNALTIRISh TOʻGʻRISIDAGI NIZOMNI TASDIQLASh HAQIDA”GI QAROR VA UNGA KIRITILGAN OʻZGARTIRIShNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2010-03-25)

Oʻzbekiston Respublikasining “Davlat soliq xizmati toʻgʻrisida”gi Qonuni 7-moddasi (Oʻzbekiston Respublikasi Oliy Majlisining Axborotnomasi, 1997-yil, 9-son, 232-modda) va Oʻzbekiston Respublikasi Prezidentining 2009-yil 22-dekabrdagi PQ-1245-son “Oʻzbekiston Respublikasining 2010-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qaroriga (Oʻzbekiston Respublikasi qonun hujjatlari toʻplami 2009-y., 52-son, 560-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Moliya vazirligi va Davlat soliq qoʻmitasining 2005-yil 6-noyabrdagi 103, 2005-65-son “Alkogolli mahsulotga toʻlanadigan aksiz soligʻining bir qismini hisoblab chiqarish va “Oʻzvinosanoat” Xolding kompaniyasining rekonstruksiyalash va rivojlantirish jamgʻarmasiga yoʻnaltirish toʻgʻrisidagi nizomni tasdiqlash haqida”gi qarori (roʻyxat raqami 1526, 2005-yil 30-noyabr) (Oʻzbekiston Respublikasi qonun hujjatlari toʻplami, 2005-y., 47-48-son, 361-modda); Oʻzbekiston Respublikasi Moliya vazirligi va Davlat soliq qoʻmitasining 2006-yil 17-maydagi 45, 2006-22-son “Alkogolli mahsulotga toʻlanadigan aksiz soligʻining bir qismini hisoblab chiqarish va “Oʻzmevasabzavotuzumsanoat-xolding” Xolding kompaniyasining rekonstruksiyalash va rivojlantirish jamgʻarmasiga yoʻnaltirish toʻgʻrisidagi nizomga oʻzgartirishlar kiritish haqida”gi qarori (roʻyxat raqami 1526-1, 2006-yil 23-may) (Oʻzbekiston Respublikasi qonun hujjatlari toʻplami, 2006-y., 20-21-son, 183-modda). 2. Ushbu qaror “Oʻzvinosanoat-xolding” Xolding kompaniyasi bilan kelishilgan. 3. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“SEMENTGA QOʻShIMChA FOYDA SOLIGʻINI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI NIZOMNI TASDIQLASh HAQIDA”GI QARORGA OʻZGARTIRISh VA QOʻShIMChALAR KIRITISh HAQIDA
(resolution, 2019-04-08)

Oʻzbekiston Respublikasi Soliq kodeksi (Oʻzbekiston Respublikasi qonun hujjatlari toʻplami, 2007-y., 52 (II)-son), Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-yil, 9-son, 232-modda) 7-moddasi, Oʻzbekiston Respublikasi Prezidentining 2009-yil 22-dekabrdagi “Oʻzbekiston Respublikasining 2010-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-1245-son qaroriga (Oʻzbekiston Respublikasi qonun hujjatlari toʻplami, 2009-yil, 52-son, 560-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasining 2009-yil 9-fevraldagi 20, 2009-9-sonli “Sementga qoʻshimcha foyda soligʻini hisoblab chiqarish va budjetga toʻlash tartibi toʻgʻrisidagi nizomni tasdiqlash haqida”gi qaroriga (roʻyxat raqami 1908, 2009-yil 24-fevral) (Oʻzbekiston Respublikasi qonun hujjatlari toʻplami, 2009-y., 9-son, 97-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Nomida va 1-banddagi “Sementga” degan soʻzdan keyin “va klinkerga” degan soʻzlar bilan toʻldirilsin. 2. Nizomda: a) nomi va muqaddimasidagi “Sementga” degan soʻzdan keyin “va klinkerga” degan soʻzlar bilan toʻldirilsin; b) 2-bandida: “sementni”, “sementning” degan soʻzlar tegishincha “sementni (klinkerni)”, “sementning (klinkerning)” degan soʻzlar bilan almashtirilsin; quyidagi mazmundagi xatboshi bilan toʻldirilsin: “Sof qoʻshimcha foyda — qoʻshimcha foyda qismiga toʻgʻri keladigan, budjetdan tashqari Pensiya jamgʻarmasi, Respublika yoʻl jamgʻarmasi va budjetdan tashqari Maktab taʼlimi jamgʻarmasiga majburiy ajratmalarni chegirilib tashlangan hisobot davridagi qoʻshimcha foyda summasidir”; v) 3-bandi quyidagi tahrirda bayon etilsin: “3. Yuridik shaxslardan olinadigan foyda soligʻi hamda obodonlashtirish va ijtimoiy infratuzilmani rivojlantirish soligʻini hisoblab chiqarishda sof qoʻshimcha foyda summasi soliq solinadigan bazaga qoʻshilmaydi”; g) 4-bandidagi “sement” degan soʻz “sement (klinker)” degan soʻzlar bilan almashtirilsin; d) 6-bandi quyidagi tahrirda bayon etilsin: “6. Sof qoʻshimcha foyda soliq solinadigan bazadir”; e) 12-bandi quyidagi tahrirda bayon etilsin: “12. Qoʻshimcha foyda soligʻining hisob-kitobi davlat soliq xizmati organlariga har bir mahsulotning turi boʻyicha ortib boruvchi yakun bilan hisobot davridan keyingi oyning 25-sanasigacha, ushbu Nizomning 1 va 2 ilovalari shaklida taqdim etiladi”; j) ilovasi 1-ilova deb hisoblansin; z) quyidagi mazmundagi 2-ilova bilan toʻldirilsin:
TABIIY GAZGA QOʻShIMChA FOYDA SOLIGʻINI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI NIZOMGA OʻZGARTIRIShLAR VA QOʻShIMChA KIRITISh HAQIDA
(resolution, 2020-02-28)

Oʻzbekiston Respublikasi Soliq kodeksi (Oʻzbekiston Respublikasi qonun hujjatlari toʻplami, 2007-y., 52 (II)-son), Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga (Oʻzbekiston Respublikasi Oliy Majlisining Axborotnomasi, 1997-yil, 9-son, 232-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasining 2009-yil 10-fevraldagi 21, 2009-10-sonli qarori (roʻyxat raqami 1909, 2009-yil 24-fevral) (Oʻzbekiston Respublikasi qonun hujjatlari toʻplami, 2009-y., 9-son, 98-modda) bilan tasdiqlangan “Tabiiy gazga qoʻshimcha foyda soligʻini hisoblab chiqarish va budjetga toʻlash tartibi toʻgʻrisida”gi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 2-bandi quyidagi mazmundagi xatboshi bilan toʻldirilsin: “Sof qoʻshimcha foyda — qoʻshimcha foyda qismiga toʻgʻri keladigan yer qaʼridan foydalanganlik uchun soliq, budjetdan tashqari Pensiya jamgʻarmasi, Respublika yoʻl jamgʻarmasi va budjetdan tashqari Maktab taʼlimi jamgʻarmasiga majburiy ajratmalar chegirib tashlangan hisobot davridagi qoʻshimcha foyda summasidir”. 2. 3-band quyidagi tahrirda bayon etilsin: “3. Yuridik shaxslardan olinadigan foyda soligʻi hamda obodonlashtirish va ijtimoiy infratuzilmani rivojlantirish soligʻini hisoblab chiqishda sof qoʻshimcha foyda summasi soliq solinadigan bazaga qoʻshilmaydi”. 3. 6-bandi quyidagi tahrirda bayon etilsin: “6. Sof qoʻshimcha foyda soliq solinadigan bazadir”.
XALQARO SHARTNOMAGA QOʻSHILISH TOʻGʻRISIDA
(resolution, 2020-05-19)

1. Qishloq xoʻjaligini rivojlantirish xalqaro jamgʻarmasi (QXRXJ)ni tashkil qilish toʻgʻrisidagi Bitimga (Rim, 1976-yil 13-iyun) quyidagi izoh bilan qoʻshilinsin: “Bitimning 13-moddasi 4-boʻlimiga muvofiq Oʻzbekiston Respublikasi Bitim 11-moddasi 2-boʻlimining qoidalari bilan oʻzini bogʻliq emas deb hisoblashini bildiradi”. 2. Oʻzbekiston Respublikasi Tashqi ishlar vazirligi Birlashgan Millatlar Tashkilotining Kotibiyatiga Oʻzbekiston Respublikasi ushbu xalqaro shartnomaga qoʻshilgani toʻgʻrisida bildirishnoma yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari mazkur xalqaro shartnoma kuchga kirgandan soʻng Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar. 5. Ushbu qarorning ijrosini nazorat qilish Oʻzbekiston Respublikasi Bosh vaziri Sh.M.Mirziyoyev zimmasiga yuklansin.
OʻZBEKISTON RESPUBLIKASI FUQARO AVIATSIYASINING AVIATSIYA XODIMLARINI TIBBIY KOʻRIKDAN OʻTKAZISH TOʻGʻRISIDAGI NIZOMGA OʻZGARTIRISH VA QOʻSHIMCHALAR KIRITISH HAQIDA
(order, 2026-03-25)

Oʻzbekiston Respublikasi fuqaro aviatsiyasi faoliyatini tartibga soluvchi normativ-huquqiy hujjatlarini takomillashtirish maqsadida IKAO standartlari va tavsiyalarini inobatga olib, buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2002-yil 4-oktabrdagi 128-son buyrugʻi bilan tasdiqlangan Oʻzbekiston Respublikasi fuqaro aviatsiyasining aviatsiya xodimlarini tibbiy koʻrikdan oʻtkazish toʻgʻrisidagi nizomga (roʻyxat raqami 1186, 2002-yil 2-noyabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 21-son) ilovaga* binoan oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgandan keyin oʻn kun oʻtgach kuchga kiradi.
NAZORAT QILUVChI ORGANLAR TOMONIDAN YAKKA TARTIBDAGI TADBIRKORLAR FAOLIYATINI TEKShIRIShLARNI TAShKILLAShTIRISh TARTIBI TOʻGʻRISIDAGI NIZOMGA QOʻShIMChA KIRITISh HAQIDA
(resolution, 2017-05-15)

Oʻzbekiston Respublikasi Prezidentining 2010-yil 8-yanvardagi PQ-1257-son “Respublika soliq organlari tizimini yanada modernizatsiya qilish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 1-2-son, 4-modda) asosan Kengash qaror qiladi: 1. Nazorat qiluvchi organlar faoliyatini muvofiqlashtiruvchi Respublika kengashining 2007-yil 23-avgustdagi 01-son qarori bilan tasdiqlangan “Nazorat qiluvchi organlar tomonidan yakka tartibdagi tadbirkorlar faoliyatini tekshirishlarni tashkillashtirish tartibi toʻgʻrisida”gi nizomning (roʻyxat raqami 1712, 2007-yil 3-sentabr) (Oʻzbekiston Respublikasi qonun hujjatlari toʻplami, 2007-yil, 35-36-son, 370-modda) 1-ilovasi quyidagi tahrirdagi xatboshi bilan toʻldirilsin: “Davlat soliq xizmati organlari tomonidan Oʻzbekiston Respublikasi Davlat soliq qoʻmitasining Bozorlar va savdo komplekslari faoliyatini nazorat qilish bosh boshqarmasi hamda uning hududiy boʻlimlari boshliqlarining buyruqlari asosida bozorlar, savdo komplekslari va ularga tutash avtomobil toʻxtash joylari hududida faoliyat koʻrsatayotgan yakka tartibdagi tadbirkorlar faoliyatida bir martalik yigʻimlar va ijara toʻlovi toʻliq toʻlanishi, nazorat-kassa mashinalaridan, hisob-kitob terminallaridan foydalanilishi, shuningdek savdo va xizmatlar koʻrsatish qoidalariga rioya qilinishi yuzasidan oʻtkaziladigan har kunlik tekshirishlar. Bunda, Bozorlar va savdo komplekslari faoliyatini nazorat qilish bosh boshqarmasi hamda uning hududiy boʻlimlari tomonidan tegishli ravishda Kengash yoki uning viloyat hududiy komissiyalariga har kuni oʻtkazilgan tekshirishlar boʻyicha tekshirilgan subyektlar, aniqlangan holatlar va koʻrilgan choralar toʻgʻrisida kunlik maʼlumot taqdim etib boriladi”. 2. Ushbu qaror Adliya vazirligida davlat roʻyxatidan oʻtkazilgandan soʻng oʻn kundan keyin kuchga kiradi.
NAZORAT QILUVChI ORGANLAR TOMONIDAN TADBIRKORLIK SUBYEKTLARI — YuRIDIK ShAXSLAR FAOLIYATIDA OʻTKAZILADIGAN TEKShIRIShLARNI MUVOFIQLAShTIRISh TARTIBI TOʻGʻRISIDAGI NIZOMGA QOʻShIMChA KIRITISh HAQIDA
(resolution, 2017-05-15)

Oʻzbekiston Respublikasi Prezidentining 2010-yil 8-yanvardagi PQ-1257-son “Respublika soliq organlari tizimini yanada modernizatsiya qilish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 1-2-son, 4-modda) asosan Kengash qaror qiladi: 1. Nazorat qiluvchi organlar faoliyatini muvofiqlashtiruvchi Respublika kengashining 2006-yil 11-martdagi 06-01-01-son qarori bilan tasdiqlangan “Nazorat qiluvchi organlar tomonidan tadbirkorlik subyektlari — yuridik shaxslar faoliyatida oʻtkaziladigan tekshirishlarni muvofiqlashtirish tartibi toʻgʻrisida”gi nizomning (roʻyxat raqami 1573, 2006-yil 6-may) (Oʻzbekiston Respublikasi qonun hujjatlari toʻplami, 2006-yil, 19-son, 168-modda) 4-ilovasi quyidagi tahrirdagi xatboshi bilan toʻldirilsin: “davlat soliq xizmati organlari tomonidan Oʻzbekiston Respublikasi Davlat soliq qoʻmitasining Bozorlar va savdo komplekslari faoliyatini nazorat qilish bosh boshqarmasi hamda uning hududiy boʻlimlari boshliqlarining buyruqlari asosida bozorlar, savdo komplekslari va ularga tutash avtomobil toʻxtash joylari, shuningdek ular hududida faoliyat koʻrsatayotgan tadbirkorlik subyektlari faoliyatida bir martalik yigʻimlar topshirilishi, ijara toʻlovi tushumi va hisobi toʻliq yuritilishi, nazorat-kassa mashinalaridan, hisob-kitob terminallaridan foydalanilishi, savdo va xizmatlar koʻrsatish qoidalariga rioya qilinishi yuzasidan oʻtkaziladigan har kunlik tekshirishlar. Bunda, Bozorlar va savdo komplekslari faoliyatini nazorat qilish bosh boshqarmasi hamda uning hududiy boʻlimlari tomonidan tegishli ravishda Kengash yoki uning viloyat hududiy komissiyalariga har kuni oʻtkazilgan tekshirishlar boʻyicha tekshirilgan subyektlar, aniqlangan holatlar va koʻrilgan choralar toʻgʻrisida kunlik maʼlumot taqdim etib boriladi”. 2. Ushbu qaror Adliya vazirligida davlat roʻyxatidan oʻtkazilgandan soʻng oʻn kundan keyin kuchga kiradi.
QIMMATLI QOGʻOZLAR BILAN OPERATSIYALARNI AMALGA OShIRISh HUQUQI UChUN JISMONIY ShAXSLARNI ATTESTATSIYA (QAYTA ATTESTATSIYA) QILISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(order, 2022-10-18)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 1999-yil 1-martda 42-son bilan tasdiqlangan Qimmatli qogʻozlar bilan operatsiyalarni amalga oshirish huquqi uchun jismoniy shaxslarni attestatsiya (qayta attestatsiya) qilish toʻgʻrisidagi nizomga (roʻyxat raqami 660, 1999-yil 3-mart) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
ZULFIYA NOMIDAGI DAVLAT MUKOFOTI BILAN TAQDIRLASH TOʻGʻRISIDA
(resolution, 2010-03-03)

Respublikada isteʼdodli yoshlarning ijtimoiy faolligini har tomonlama qoʻllab-quvvatlash, milliy istiqlol gʻoyalari va madaniy-maʼrifiy qadriyatlarni hayotga tatbiq etishdagi ibratli faoliyatini ragʻbatlantirish, barkamol xotin-qizlar avlodini voyaga yetkazish hamda Oʻzbekiston Respublikasi Prezidentining “Zulfiya nomidagi Davlat mukofotini taʼsis etish boʻyicha takliflarni qoʻllab-quvvatlash toʻgʻrisida”gi 1999-yil 10-iyundagi PF-2326-son farmoniga muvofiq: 1. Oʻzbekiston Xotin-qizlar qoʻmitasi huzuridagi Zulfiya nomidagi Davlat mukofoti komissiyasining takliflariga binoan, aʼlo xulqi, zukkoligi, oʻqishdagi muvaffaqiyatlari, tashabbuskorligi bilan noyob isteʼdodini namoyon etayotgan hamda adabiyot, madaniyat, sanʼat, fan va taʼlim sohalaridagi alohida yutuqlari uchun Qoraqalpogʻiston Respublikasi, viloyatlar va Toshkent shahrining iqtidorli qizlari Zulfiya nomidagi Davlat mukofoti bilan taqdirlansin 2. Zulfiya nomidagi Davlat mukofoti bilan taqdirlanganlarga 8-mart — Xalqaro xotin-qizlar bayramiga bagʻishlab oʻtkaziladigan tantanalarda sovrindorlik diplomlari va koʻkrak nishonlari topshirilsin. 3. Oʻzbekiston Respublikasi Moliya vazirligi Zulfiya nomidagi Davlat mukofoti sovrindorlarining har biriga eng kam oylik ish haqining 50 baravari miqdorida pul mukofoti berilishini taʼminlasin. 4. Oʻzbekiston Milliy teleradiokompaniyasi hamda Oʻzbekiston Milliy axborot agentligiga Zulfiya nomidagi Davlat mukofoti sohibalarining ibratli faoliyati, ularning noyob isteʼdodi va erishgan yutuqlarini keng yoritib borish tavsiya etilsin. 5. Mazkur Qarorning bajarilishini nazorat qilish Oʻzbekiston Respublikasi Bosh vazirining oʻrinbosari F. Akbarova zimmasiga yuklansin.
MONOPOLIYAGA QARShI IShLARNI TARTIBGA SOLISh VA RAQOBATNI RIVOJLANTIRISh TIZIMINI YaNADA TAKOMILLAShTIRISh ChORA-TADBIRLARI TOʻGʻRISIDA
(decree, 2021-04-30)

7. Oʻzbekiston Respublikasi Prezidentining “Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasini tashkil etish toʻgʻrisida”gi 2005-yil 30-apreldagi PF-3602-son Farmoni oʻz kuchini yoʻqotgan deb hisoblansin.
Oʻzbekiston Respublikasi Bojxona organlari tasarrufidagi bino va inshootlardan foydalanish samaradorligini oshirish chora-tadbirlari toʻgʻrisida
(resolution, 2010-02-25)

Oʻzbekiston Respublikasi bojxona organlari tasarrufidagi bino va inshootlardan foydalanish samaradorligini oshirish, shuningdek ularni saqlash xarajatlarini kamaytirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat bojxona qoʻmitasi, Ichki ishlar vazirligi, Adliya vazirligi, Iqtisodiyot vazirligi, Moliya vazirligi, Davlat mulki qoʻmitasi va Fargʻona viloyati hokimligining 1 va 2-ilovalarga muvofiq roʻyxatlar boʻyicha Oʻzbekiston Respublikasi bojxona organlarining foydalanilmayotgan bino va inshootlarini balansdan balansga oʻtkazish, shuningdek xususiylashtirish toʻgʻrisidagi takliflariga rozilik berilsin. 2. Oʻzbekiston Respublikasi Davlat bojxona qoʻmitasi, Oʻzbekiston Respublikasi ichki ishlar vazirligi, Adliya vazirligi va Fargʻona viloyati hokimligi 1-ilovaga kiritilgan bino va inshootlarning belgilangan tartibda topshirilishi, balansga qabul qilinishi, shuningdek ularning saqlab turilishi va maqsadli foydalanilishini taʼminlasin. 3. Oʻzbekiston Respublikasi Davlat mulki qoʻmitasi 2-ilovaga kiritilgan bino va inshootlarni belgilangan tartibda xususiylashtirishni taʼminlasin. 4. Davlat bojxona qoʻmitasi Oʻzbekiston Respublikasi Davlat mulki qoʻmitasiga xususiylashtirilishi lozim boʻlgan bino va inshootlarni sotishdan oldin tayyorlash va savdoga qoʻyish uchun zarur boʻlgan hujjatlarni taqdim etsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R. S. Azimov zimmasiga yuklansin.
Ixtisoslashtirilgan suv sportini rivojlantirish respublika markazini Oʻzbekiston Respublikasi Jismoniy tarbiya va sport vazirligi tasarrufiga berish toʻgʻrisida
(resolution, 2018-07-09)

Olimpiya zaxirasi sport salohiyatini yanada rivojlantirish, sportning suv turlari boʻyicha respublika terma jamoalarini bosqichma-bosqich tayyorlashni zarur darajada tashkil etishni hamda jamoalarning 2012-yilda XXX yozgi Olimpiya va XIV Paralimpiya oʻyinlarida muvaffaqiyatli qatnashishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Xalq taʼlimi vazirligi, Madaniyat va sport ishlari vazirligi hamda Moliya vazirligining: Bolalar sportini rivojlantirish jamgʻarmasi huzuridagi Ixtisoslashtirilgan suv sportini rivojlantirish Respublika markazini Oʻzbekiston Respublikasi Madaniyat va sport ishlari vazirligi tasarrufiga berish; Toshkent shahar, Sobir Rahimov tumani, Universitet koʻchasida joylashgan Ixtisoslashtirilgan suv sportini rivojlantirish Respublika markazining binolari va inshootlarini Xalq taʼlimi vazirligi huzuridagi Bolalar sportini rivojlantirish jamgʻarmasi balansidan Oʻzbekiston Respublikasi Madaniyat va sport ishlari vazirligi balansiga bepul berish toʻgʻrisidagi taklifi qabul qilinsin. 2. Oʻzbekiston Respublikasi Madaniyat va sport ishlari vazirligi: Oʻzbekiston Respublikasi Xalq taʼlimi vazirligi huzuridagi Bolalar sportini rivojlantirish jamgʻarmasi bilan birgalikda Ixtisoslashtirilgan suv sportini rivojlantirish Respublika markazini, shuningdek uning binolari va inshootlarini belgilangan tartibda qabul qilish-topshirish yuzasidan zarur tadbirlarni amalga oshirsin; bir oy muddatda Ixtisoslashtirilgan suv sportini rivojlantirish Respublika markazining yangilangan ustavini tasdiqlasin va uning belgilangan tartibda qayta roʻyxatdan oʻtkazilishini taʼminlasin. 3. Oʻzbekiston Respublikasi Moliya vazirligi har yili Oʻzbekiston Respublikasi Jismoniy tarbiya va sport vazirligiga ajratiladigan mablagʻlar doirasida Ixtisoslashtirilgan suv sportini rivojlantirish Respublika markazi taʼminoti xarajatlarini moliyalashtirsin. 4. Oʻzbekiston Respublikasi Moliya vazirligi Madaniyat va sport ishlari vazirligi bilan birgalikda ikki hafta muddatda Ixtisoslashtirilgan suv sportini rivojlantirish Respublika markazining markazning barcha sport obyektlaridan sifatli va zamonaviy darajada foydalanishni taʼminlaydigan yangi shtat jadvalini ishlab chiqsin va tasdiqlash uchun Vazirlar Mahkamasiga taqdim etsin. 5. Vazirlar Mahkamasining 2007-yil 13-sentabrdagi 453-f-son farmoyishi oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
QIMMATLI QOGʻOZLAR BOZORINING IShTIROKChILARI TOMONIDAN AXBOROTLARNI OChISh TOʻGʻRISIDAGI NIZOMGA OʻZGARTIRIShLAR KIRITISh HAQIDA
(order, 2012-08-10)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-son qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2002-yil 27-martdagi 2002-06-son buyrugʻi bilan tasdiqlangan Qimmatli qogʻozlar bozorining ishtirokchilari tomonidan axborotlarni ochish toʻgʻrisidagi nizomga (roʻyxat raqami 1127, 2002-yil 18-aprel) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-yil, 8-son) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
BOJXONA YuK DEKLARATSIYASINI TOʻLDIRISh TARTIBI TOʻGʻRISIDAGI YOʻRIQNOMAGA OʻZGARTISh VA QOʻShIMChALAR KIRITISh HAQIDA
(resolution, 2016-04-21)

Oʻzbekiston Respublikasi Bojxona kodeksining 16, 90, 93 va 94 moddalariga (Oʻzbekiston Respublikasi Oliy Majlisining Axborotnomasi, 1998-yil, 2-son, 36-modda) va Oʻzbekiston Respublikasi “Davlat bojxona xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-yil, 9-son, 230-modda) 6-moddasiga muvofiq Oʻzbekiston Respublikasi Davlat bojxona qoʻmitasi qaror qiladi: 1. Bojxona yuk deklaratsiyasini toʻldirish tartibi toʻgʻrisidagi yoʻriqnomaga (roʻyxat raqami 834, 1999-yil 3-noyabr) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan soʻng kuchga kiradi.